จี้ใช้อำนาจ รมว.ศึกษาธิการ ถอดอธิการบดีเกษียณ
ชมคนลาออกสร้างบรรทัดฐาน รุกอายุเกิน 60 ปีโชว์สปิริตทำตามกฎ,เมื่อวันที่ 13 ก.ย. ที่กระทรวงศึกษาธิการ ผศ.วิริยะ ศิริชานนท์ ประธานที่ประชุมประธานสภาคณาจารย์และข้าราชการแห่งประเทศไทย (ทปสท.) นายจิตเจริญ ศรขวัญ ประธานที่ประชุมประธานสภาคณาจารย์และข้าราชการมหาวิทยาลัยราชภัฏ (ทป.มรภ.) และ ดร.เชษฐา ทรัพย์เย็น ประธานกลุ่มส่งเสริมธรรมาภิบาลมหาวิทยาลัย (สธม.) ยื่นหนังสือ ถึง รมว.ศึกษาธิการ และเลขาธิการคณะกรรมการการอุดมศึกษา (กกอ.) กรณีอธิการบดีและรักษาการอธิการบดีอายุเกิน 60 ปี ไม่สามารถดำรงตำแหน่งผู้บริหารมหาวิทยาลัยของรัฐได้ ตามแนวทางคำพิพากษา ศาลปกครองสูงสุดที่ตัดสินกรณีมหาวิทยาลัยราชภัฏกาญจนบุรี,ผศ.วิริยะกล่าวว่า การยื่นหนังสือ ต่อ รมว.ศธ. และเลขาธิการ กกอ.ในครั้งนี้ เพื่อขอให้นำไปใช้ประกอบการวางแนวทางปฏิบัติสำหรับการประชุมของสำนักงานคณะกรรมการการอุดมศึกษา (กกอ.) ที่ได้เชิญนายกสภามหาวิทยาลัยของรัฐ เข้าร่วมประชุมปรึกษาหารือแนวทางการดำเนินการกรณีอธิการบดีและการเสนอแต่งตั้งอธิการบดีที่มีอายุเกิน 60 ปี ในวันที่ 15 ก.ย.นี้ ข้อเสนอของ ทปสท.คือ ขอให้ รมว. ศึกษาธิการใช้อำนาจหน้าที่ในการสั่งการไปยังสภามหาวิทยาลัยของรัฐแต่ละแห่ง ให้ดำเนินการถอดถอนอธิการบดีที่เกษียณอายุแล้ว ซึ่งขาดคุณสมบัติตามกฎหมายตามคำพิพากษาศาลปกครองสูงสุด และนายกสภามหาวิทยาลัยของรัฐทุกแห่งควรตระหนักถึงหน้าที่ ความรับผิดชอบต่อหลักนิติรัฐและธรรมาภิบาลอย่างถูกต้องตามกฎหมาย โดยขณะนี้ทราบว่านายปัญญา คามีศักดิ์ คณบดีคณะวิทยาศาสตร์และเทคโนโลยี มรภ.หมู่บ้านจอมบึง และนายชูศักดิ์ เอกเพชร รักษาการอธิการบดี มรภ.สุราษฎร์ธานี ซึ่งมีอายุเกิน 60 ปี ได้ประกาศลาออกจากตำแหน่ง ถือเป็นการสร้างบรรทัดฐานที่ดีและเป็นไปตามกฎหมาย,ด้าน ศ.นพ.อุดม คชินทร รมช.ศึกษาธิการ (ศธ.) เปิดเผยถึงแนวทางแก้ไขการแต่งตั้งผู้เกษียณอายุราชการเป็นอธิการบดีว่า เรื่องนี้สภามหาวิทยาลัยต้องหาทางออก ซึ่งคงไม่สามารถบังคับให้อธิการบดีที่อายุเกิน 60 ปี ลาออก แต่หากอยู่ในตำแหน่งต่อไปก็อาจถูกฟ้องร้อง โดยเฉพาะมหาวิทยาลัยราชภัฏทั้ง 38 แห่งทั่วประเทศ ซึ่งมีอธิการบดีที่มีอายุเกิน 60 ปีประมาณ 20 คน ซึ่ง อธิการบดีที่อายุเกิน 60 ปีแล้ว อาจแสดงสปิริตลาออกเองเพื่อให้เห็นว่าพร้อมทำตามกฎหมาย.
ผศ.วิริยะ ศิริชานนท์ ประธานที่ประชุมประธานสภาคณาจารย์และข้าราชการแห่งประเทศไทย (ทปสท.) นายจิตเจริญ ศรขวัญ ประธานที่ประชุมประธานสภาคณาจารย์และข้าราชการมหาวิทยาลัยราชภัฏ (ทป.มรภ.) 
กระทรวงศึกษาธิการ,อธิการบดีเกษียณ,สภามหาวิทยาลัย,อธิการบดี,เกษียณอายุ,การศึกษา